Denne magiske pen fra Pilot er i virkeligheden lavet til papir. Men når den bruges til optegning på stof, har den den fantastiske egenskab, at den kan stryges væk. Derfor egner den sig rigtig godt til at optegne skitser og broderimotiver, som let kan fjernes med strygejern eller damper. Sådan gør du: Tegn dit motiv op og brodér efter skitsen. Fjern overskydende skitsestreger med varmen fra et strygjern eller med en damper. Pennen fungerer som en kuglepen og er tynd og præcis og er derfor god til detaljer og præcise skitser. OBS. I nogle tilfælde kan pennen efterlade mærker, afprøv derfor altid pennen på et ikke synligt sted inden brug.